Diari Oficial de la Generalitat Valenciana


Sumari del DOGV 5405, del 12-12-2006 (2006/13773)

Bases per a la provisió en propietat d'una plaça d'administratiu d'administració general de la plantilla de personal funcionari, per promoció interna.
------------------------------------------------------------------------------------------------------------------------------------------------------

### Dades del document

Número de DOGV
:   5405

Data del DOGV
:   12-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13970


Data del document
:   26-10-2006

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * concurs administratiu
    * professió administrativa
    * administració local

Bases per a la provisió en propietat d'una plaça d'administratiu d'administració general de la plantilla de personal funcionari, per promoció interna. [2006/A13103]  
Es fa públic que la Junta de Govern Local, en la sessió del dia 18 d'octubre del 2006, ha acordat aprovar les següents  
Bases per a la provisió en propietat d'una plaça d'administratiu d'administració general de la plantilla de personal funcionari de l'Ajuntament de Benifaió, per promoció interna  
Primera. Objecte, denominació i característiques de les places que es convoquen  
L'objecte de la present convocatòria és la provisió per un funcionari de carrera d'una plaça d'administratiu d'administració general, enquadrada en la plantilla de personal funcionari d'este Ajuntament en l'escala d'administració general, subescala administrativa, grup C, nivell 20 de complement de destinació, segons l'article 25 de la Llei 30/1984.  
Segona. Sistema de selecció  
El sistema de selecció serà el de concurs oposició, mitjançant promoció interna entre els auxiliars d'administració general de l'Ajuntament de Benifaió que complisquen els requisits que estableix la base cinquena.  
Tercera. Dotació de la plaça.  
La dotació de la plaça consistirà en les retribucions bàsiques corresponents al grup C, complement de destinació nivell 20 i complement específic fixat per al lloc de treball en la relació de llocs de treball d'esta corporació.  
Quarta. Jornada de treball i funcions  
La jornada de treball i règim d'horaris seran els que estableixen per als funcionaris públics la legislació vigent i l'acord del personal funcionari d'este Ajuntament.  
Les funcions seran les específiques del lloc de treball assenyalades en la relació de llocs de treball d'este Ajuntament.  
Cinquena. Requisits dels aspirants  
Per a ser admesos a la realització de les proves selectives els aspirants hauran de complir els següents requisits, referits a l'últim dia de presentació d'instàncies:  
a) Ser funcionari de carrera de l'Ajuntament de Benifaió i estar integrat en el grup D dels de l'article 25 de la Llei 30/1984, de 2 d'agost, de Mesures per a la Reforma de la Funció Pública, que pertany a l'escala d'administració general, subescala auxiliar.  
b) Tenir una antiguitat com a funcionari de dos anys, almenys, en el cos o escala a què pertanyen.  
c) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres estats membres de la Comunitat Europea, tenir la nacionalitat d'un país membre de la Comunitat Europea o la de qualsevol d'aquells Estats a què, en virtut de tractats internacionals signats per la Comunitat Europea i ratificats per Espanya, s'aplique la lliure circulació de treballadors en els termes en què esta està definida en el tractat constitutiu de la Comunitat Europea.  
d) Haver fet 18 anys i no excedir de l'edat de jubilació, edats ambdues referides al dia en què finalitze el termini de presentació d'instàncies.  
e) Estar en possessió del títol de BUP, FP II o equivalent, o en condicions d'obtenir-lo en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a este efecte per l'administració competent en cada cas. La falta de titulació podrà suplir-se amb la possessió d'una antiguitat de deu anys en un cos o escala del grup D, o de cinc anys i la superació d'un curs específic de formació a què s'accedirà per criteris objectius.   
f) No patir cap malaltia ni defecte físic que impedisca l'exercici de les corresponents funcions. Les persones que tinguen la condició de discapacitades hauran d'acreditar l'aptitud per a l'exercici de les funcions corresponents a la plaça objecte d'esta convocatòria mitjançant un dictamen expedit, en data posterior a la publicació de les presents bases en el Butlletí Oficial de la Província i amb anterioritat a l'inici de les proves selectives, per un equip multiprofessional competent, conforme al que estableix l'article 38.3 de la llei 13/1982, de 7 d'abril.  
g) No haver sigut separat mitjançant un expedient disciplinari de qualsevol de les administracions o institucions públiques, ni estar inhabilitat per a l'exercici de funcions públiques.  
Les persones aspirants que resulten seleccionades se sotmetran al règim d'incompatibilitats vigent.  
Sisena. Forma i termini de presentació d'instàncies  
Les instàncies per què se sol·licita prendre part en la present convocatòria s'han d'adreçar a l'alcalde president de l'Ajuntament de Benifaió i presentar-se al Registre General de l'Ajuntament o en la forma que determina l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, podent utilitzar-se la instància model que es facilitarà a les oficines municipals situades a la plaça Major, número 14, planta segona de 09.00 a 14.00 hores, durant el termini de 20 dies naturals comptadors des de l'endemà de la publicació de l'anunci de la convocatòria en el Boletín Oficial del Estado.  
A la instància caldrà adjuntar:  
. Fotocòpia compulsada del document nacional d'identitat.  
. Certificat relatiu al nomenament com a funcionari en la subescala d'auxiliars d'administració general, i temps de permanència en esta situació.  
. Fotocòpia compulsada del títol acadèmic exigit o document equivalent.  
. Còpia de l'ingrés de l'autoliquidació corresponent a la taxa per concurrència a les proves selectives, que ascendeix a la quantitat de 18,03 euros, i que caldrà efectuar en el compte número 2077.0157.707214711172 de l'entitat Bancaixa, directament o per transferència.  
Setena. Admissió d'aspirants  
Per a ser admesos a les proves selectives n'hi haurà prou que els aspirants manifesten en les seues instàncies que compleixen les condicions exigides en la base cinquena, referides a la data d'expiració del termini de presentació d'instàncies.  
Una vegada haja expirat el termini, mitjançant una resolució es declararà aprovada la llista d'admesos i exclosos. La resolució esmentada es publicarà en el Butlletí Oficial de la Província i al tauler d'edictes de l'Ajuntament, indicant el termini de deu dies perquè els aspirants exclosos n'esmenen els defectes. Així mateix, en tal termini les persones interessades podran presentar qualsevol reclamació pertinent.  
La publicació de la dita resolució serà determinant dels terminis a l'efecte de possibles impugnacions o recursos.  
Els errors de fet podran esmenar-se en qualsevol moment, d'ofici o a petició de les persones interessades.  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, una vegada s'hagen resolt les reclamacions i esmenes, se'n donarà publicitat a través de la publicació al tauler d'edictes de l'Ajuntament o de la notificació individual a les persones directament afectades.  
No obstant això si, per un error material o una altra causa extraordinària, alguna persona aspirant no figura en la llista d'excloses ni tampoc en la d'admeses, el tribunal l'admetrà provisionalment a la realització dels exercicis, sempre que ho acredite documentalment, davant d'ell, mitjançant una còpia de la sol·licitud segellada a l'oficina receptora, a proposta del tribunal reunit amb este objecte amb anterioritat al començament del primer exercici, que ho farà constar en l'acta i ho elevarà a l'Alcaldia. Esta haurà de prendre un acord definitiu sobre l'admissió o exclusió, que serà comunicat al tribunal perquè en prenga coneixement i als efectes oportuns, i també serà notificat a les persones interessades, i quedarà sense efecte l'exercici de l'aspirant en el cas que en resulte exclòs.  
En la mateixa resolució s'indicaran la composició dels membres del tribunal i el dia, lloc i hora de realització del primer exercici de l'oposició.  
Huitena. Tribunal  
El tribunal cridat a la selecció estarà constituït pels següents membres, amb veu i vot:  
. Presidenta: la de la corporació o membre d'esta en qui delegue.  
. Secretària: la secretària general de la corporació o funcionari d'esta en qui delegue.  
. Vocals:  
· Un representant de l'administració del Consell designat per la Direcció General d'Administració Territorial de la Conselleria de Justícia, Interior i Administracions Públiques.  
· Un representant del personal funcionari de l'Ajuntament, de titulació igual o superior a la requerida per a la plaça que es convoca, designat per la Junta de Personal de l'Ajuntament.  
· Un representant del personal funcionari de l'Ajuntament, de titulació igual o superior a la requerida per a la plaça que es convoca, designat conjuntament per les centrals sindicals que formen part de la mesa general de negociació de l'Ajuntament.  
La designació dels membres del tribunal inclourà la dels respectius suplents.  
Als efectes del que disposa l'annex IV del Reial Decret 462/2002, de 24 de maig, el tribunal que actue en esta prova selectiva tindrà la categoria 2a de les que aquell inclou. El tribunal no podrà constituir-se ni actuar sense l'assistència com a mínim de la meitat dels seus membres, titulars o suplents indistintament, i serà necessària, en tot cas, la del president i del secretari o dels qui els substituïsquen.  
De la mateixa manera, podran nomenar-se assessors del tribunal quan les peculiaritats de les proves o altres circumstàncies així ho aconsellen. El tribunal, per mitjà del seu president, podrà disposar-hi la incorporació amb caràcter temporal d'assessors per a col·laborar en el desenvolupament del procés selectiu sota la direcció del tribunal, els quals tindran la consideració de vocals. El seu nomenament, si pertoca, es publicarà conjuntament amb el dels altres membres del tribunal.  
Les decisions es prendran per majoria de vots dels membres presents, i resoldrà, en cas d'empat, el vot de qui actue com a president.  
Els membres del tribunal podran ser recusats pels aspirants de conformitat amb el que disposa l'article 28 de la Llei de Règim Jurídic de les Administracions Públiques i del Procediment Administratiu Comú.  
Novena. Calendari  
La data, hora i lloc de realització de l'exercici de les proves selectives s'anunciaran en la publicació de la resolució que aprove la llista d'admesos i exclosos, a què es refereix la base setena.  
Una vegada realitzat l'exercici de la fase d'oposició, junt amb el resultat d'este, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, als quals citarà perquè en el termini de deu dies hàbils presenten la documentació acreditativa dels mèrits establits en la convocatòria, els quals hauran de referir-se a la data de presentació de les instàncies.  
Després de la baremació dels mèrits, el tribunal publicarà la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total, i els concedirà un termini de deu dies hàbils perquè formulen les reclamacions i esmenes que estimen pertinents en relació amb la baremació.  
Una vegada s'hagen resolt les possibles al·legacions i esmenes, el tribunal elevarà a l'Alcaldia Presidència la relació de persones aspirants aprovades, segons el que disposa la base onzena.  
Deu. Ordre d'intervenció dels aspirants. Identificació  
Les persones aspirants seran convocades per a cada exercici en crida única. Llevat de casos de força major degudament justificats i considerats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris en el moment de ser cridat determinarà automàticament la pèrdua del dret a participar en el mateix exercici i en els successius, i quedarà, en conseqüència, exclòs del procediment selectiu.  
L'ordre d'intervenció dels aspirants en aquells exercicis que no es poden realitzar conjuntament es determinarà per l'ordre alfabètic dels cognoms de les persones interessades.  
El tribunal podrà requerir en qualsevol moment a les persones aspirants que n'acrediten la identitat, i amb este objecte hauran d'anar proveïdes del document nacional d'identitat.  
Onze. Relació d'aprovats  
Finalitzades les proves selectives, el tribunal farà pública la relació d'aspirants aprovats, si n'hi haguera, per rigorós ordre de puntuació aconseguida, i elevarà la dita relació a l'Alcaldia Presidència, remetent a esta, així mateix, l'acta de l'última sessió, sense que puguen aprovar ni declarar que han superat el present procediment selectiu un nombre superior d'aspirants al de places convocades.  
Dotze. Nomenament i presa de possessió  
Una vegada complits els requisits precedents, s'efectuarà el nomenament en propietat de l'aspirant proposat, qui haurà de prendre possessió del càrrec en el termini de vint dies hàbils, comptadors des de l'endemà de la notificació del seu nomenament; amb caràcter previ, haurà d'haver presentat l'original i una fotocòpia per a compulsar del seu nomenament com a funcionari de carrera.  
Tretze. Incidències  
El tribunal està facultat per a resoldre els dubtes que es presenten i prendre els acords que calguen per al bon ordre del procés selectiu en tot allò no previst en les presents bases.  
Catorze. Normativa i recursos  
La convocatòria es regirà, en tot allò no previst per estes bases, pel que estableix la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública, i les seues modificacions posteriors; Decret Legislatiu de 24 d'octubre de 1995, pel qual s'aprova el text refós de la Llei de la Funció Pública Valenciana; Reial Decret 896/1991, de 7 de juny; Decret 33/1999, de 9 de març, del Govern Valencià; Reial Decret 364/1995, de 10 de març, i la resta de disposicions legals vigents en la matèria. La present convocatòria, bases, actes administratius que es deriven d'esta i de l'actuació del tribunal podran ser impugnats per les persones interessades en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.  
Quinze. Publicitat  
Les presents bases es publicaran en el Butlletí Oficial de la Província, Diari Oficial de la Generalitat i tauler d'anuncis municipal.  
Setze. Exercicis de l'oposició  
Conforme al que disposen els articles 77 del Reial Decret 364/1995, de 10 de març, i 37.5 del Decret 33/1999, del Govern Valencià, no es durà a terme la realització de proves teòriques pel fet d'haver sigut exigides estes quan es va optar a la plaça d'auxiliar del grup D.  
Proves pràctiques: consistiran en la realització de dos supòsits pràctics que caldrà triar entre quatre, determinats pel tribunal, sobre qualsevol de les matèries que apareixen en la relació del temari adjunt.  
Els opositors podran servir-se en la realització de l'exercici dels textos legals de què vagen proveïts. No es permetrà l'ús de comentaris doctrinals, llibres de consulta, jurisprudència ni formularis; no obstant això, es podran utilitzar les edicions d'ús comú de textos legals que incorporen notes a peu de pàgina o breus referències jurisprudencials.  
Este exercici es desenvoluparà durant un període màxim de 2 hores.  
Els resultats de l'exercici es publicaran immediatament després que el tribunal els acorde, al tauler d'anuncis de l'Ajuntament.  
Dèsset. Qualificació dels exercicis  
L'exercici es qualificarà de zero a deu punts, i caldrà obtenir, per a superar-lo, un mínim de cinc punts.  
Díhuit. Fase de concurs  
Consisteix en la valoració dels mèrits següents:  
1. Experiència professional específica: es valorarà l'exercici de llocs de treball d'auxiliar administratiu d'administració general, segons el temps treballat en l'administració pública. Este apartat es valorarà amb un màxim de 4 punts.  
Es valorarà a raó de 0,08 punts per mes complet de servei, que es tindrà en compte a partir de l'acreditació, com a mínim, d'un any complet de serveis.  
2. Aptituds per al lloc de treball. Cursos de formació i perfeccionament:  
Es valoraran fins a un màxim de 3 punts els cursos de formació i perfeccionament genèrics, que tinguen com a objecte la formació en alguna de les àrees de coneixement pròpies de l'organització o actuació de l'administració. La valoració de cada curs s'efectuarà segons la seua duració, d'acord amb l'escala següent:  
a) De 200 o més hores: 2 punts.  
b) De 100 o més hores: 1 punts.  
c) De 50 o més hores: 0,50 punts.  
d) De 25 o més hores: 0,25 punts.  
Només es valoraran estos cursos si han sigut convocats i organitzats per la universitat, instituts o centres oficials, o altres entitats, sempre que en este últim cas estiguen homologats per l'Institut Valencià d'Administració Pública.  
3. Titulació acadèmica:  
Títol de doctor, llicenciat universitari o equivalent: 2 punts   
Títol de diplomat universitari o equivalent 1 punt   
En el supòsit d'estar en possessió de distints títols, només es valorarà el títol de nivell superior.   
4. Coneixements del valencià: d'acord amb el que estableix la Junta Qualificadora de Coneixements de Valencià.  
Nivell oral: 0,40 punts   
Nivell elemental: 0,90 punts   
Nivell mitjà: 1,30 punts   
Nivell superior : 1,75 punts   
En el supòsit d'estar en possessió de distints nivells de coneixements, només es valorarà el títol de nivell superior.   
Només seran tinguts en compte els mèrits al·legats documentalment mitjançant l'original o una còpia autenticada.  
Dènou. Qualificació definitiva  
La qualificació definitiva s'obtindrà sumant les puntuacions obtingudes en la fase d'oposició i en la de concurs, sense que, en cap cas, la puntuació obtinguda en la fase de concurs servisca per a poder superar la fase d'oposició.  
En els supòsits de puntuacions iguals, els empats es dirimiran en consideració a la major puntuació obtinguda en la fase d'oposició, i si persisteix l'empat este es dirimirà per la major puntuació aconseguida en els distints apartats del barem del concurs, pel mateix ordre en què figuren indicats. Si persisteix l'empat caldrà ajustar-se a la major edat de l'aspirant.  
ANNEX  
Programa temari  
Tema 1. El pressupost general de les entitats locals: concepte i contingut.  
Tema 2. Els principis pressupostaris. Especial referència a les bases d'execució del pressupost. Elaboració i aprovació. La pròrroga pressupostària.  
Tema 3. L'estructura dels pressupostos de les entitats locals en l'Ordre de 20 de setembre de 1989. Criteris de classificació.   
Tema 4. Classificació dels crèdits per a despeses del pressupost de les entitats locals i els seus organismes autònoms. Codi de la classificació funcional. Codi de la classificació econòmica. Classificació per unitats orgàniques. La partida pressupostària.  
Tema 5. Classificació de les previsions incloses en els estats d'ingressos del pressupost de l'entitat local i els seus organismes autònoms. Codi de la classificació econòmica.  
Tema 6. Els crèdits del pressupost de despeses. Delimitació i situació dels crèdits. Vinculació jurídica del crèdit.  
Tema 7. Modificacions pressupostàries: classes, concepte, finançament i tramitació.  
Tema 8. Execució del pressupost de despeses: contingut i regulació. Fases d'execució del pressupost de despeses: concepte, òrgan competent i supòsits d'acumulació de diverses fases en un sol acte administratiu.  
Tema 9. Expedició d'ordres de pagament que cal justificar: concepte, tramitació i règim de justificació. Bestreta de caixa fixa: concepte, tramitació i règim de justificació. Reintegraments de pressupost corrent i reintegraments de pressupostos tancats.  
Tema 10. Despeses de caràcter plurianual: concepte. Requisits. Límits quantitatius i temporals. Tramitació.  
Tema 11. La liquidació del pressupost. Confecció i tràmit.  
Tema 12. La tresoreria de les entitats locals: caràcter i funcions.  
Tema 13. El control intern de la gestió econòmica de les entitats locals en la seua triple accepció: funció interventora, funció de control financer i funció de control d'eficàcia. La fiscalització externa dels comptes i de la gestió econòmica de les entitats locals.  
Tema 14. El sistema de comptabilitat en l'administració local. Principis generals. Àmbit d'aplicació. Fins de la comptabilitat.   
Tema 15. Estats que s'han de retre i informació que s'ha de subministrar al ple de l'entitat. El compte general de les entitats locals. Formació, rendició i justificació dels estats i comptes anuals. Enumeració d'estats i comptes anuals. Annexos als estats anuals.  
Tema 16. Pla general de comptabilitat pública adaptat a l'administració local: quadre de comptes. Definicions i relacions comptables. Criteris de valoració. Principis comptables.  
Tema 17. Operacions de crèdit. Crèdit públic i privat a llarg termini. Operacions de crèdit a curt termini. Òrgan competent. Requisits i límits a la capacitat d'endeutament de les entitats locals. Càlcul de l'estalvi net.   
Tema 18. La Llei Reguladora de les Hisendes Locals. L'autonomia local en l'àmbit tributari: principis generals i principis especials.  
Tema 19. Els recursos de les hisendes locals (I). Ingressos de dret privat: concepte i classes. Ingressos de dret públic: concepte i classes.  
Tema 20. Els recursos de les hisendes locals (II). Les subvencions. Preus públics. Producte d'operacions de crèdits. El producte de multes i sancions.  
Tema 21. Imposició i ordenació de tributs locals. Tributs locals d'exacció voluntària i d'exacció obligatòria. Contingut de les ordenances fiscals de tributs. Procediment d'imposició i ordenació dels tributs locals amb vista a la seua aprovació i publicació.  
Tema 22. Les taxes: fet imposable. Subjectes passius. Quantia i meritació.  
Tema 23. Les contribucions especials. Fet imposable. Els subjectes passius. Base imposable. Meritació. La quota. Imposició i ordenació. La col·laboració ciutadana.   
Tema 24. Els preus públics. Concepte. Obligats al pagament. Quantia i obligació de pagament. Cobrament. Fixació.  
Tema 25. Els impostos locals. Recàrrecs sobre impostos. La participació de les entitats locals en els tributs de l'Estat i de les comunitats autònomes.  
Tema 26. L'impost sobre béns immobles (I). Concepte i caràcters. Béns de naturalesa urbana i béns de naturalesa rústica.  
Tema 27. L'impost sobre béns immobles (II). Subjectes passius. Base imposable.   
Tema 28. L'impost sobre béns immobles (III). Quota. Meritació i període impositiu. Tipus de gravàmens i límits a este.  
Tema 29. L'impost sobre activitats econòmiques (I). Concepte. Naturalesa. Fet imposable.   
Tema 30. L'impost sobre activitats econòmiques (II). Els subjectes passius. Element subjectiu, territorial i material. Quota tributària. Les tarifes. Activitats gravades en les tarifes. El coeficient i els índexs de situació.  
Tema 31. L'impost sobre activitats econòmiques (III). El període impositiu. Meritació. Prorrateig de les quotes. Les quotes provincials i nacionals.  
Tema 32. L'impost sobre vehicles de tracció mecànica (I). Naturalesa i fet imposable. Supòsits de no subjecció. Exempcions de caràcter objectiu, subjectiu i mixt. Les bonificacions.  
Tema 33. L'impost sobre vehicles de tracció mecànica (II). Subjecte passiu. Tarifes i increments. Quotes. Període impositiu i meritació. Prorrateig de la quota.  
Tema 34. L'impost sobre vehicles de tracció mecànica (III). Gestió, liquidació, inspecció i recaptació de l'impost. Règim d'autoliquidació. Acreditació del pagament. Relació amb les direccions provincials de trànsit. Recursos.  
Tema 35. L'impost sobre contribucions, instal·lacions i obres (I). Naturalesa i fet imposable. Subjectes passius. Contribuents i substituts d'estos.  
Tema 36. L'impost sobre contribucions, instal·lacions i obres (II). Base imposable. Tipus de gravamen. Quota i meritació. La gestió i determinació de la base. L'autoliquidació.  
Tema 37. L'impost sobre l'increment del valor dels terrenys de naturalesa urbana (I). Naturalesa i fet imposable.   
Tema 38. L'impost sobre l'increment del valor dels terrenys de naturalesa urbana (II). Subjectes passius. Transmissions a títol onerós i a títol lucratiu. Base imposable i quotes. El quadre de percentatges i la seua determinació per l'Ajuntament. L'escala de gravamen.  
Tema 39. L'impost sobre l'increment del valor dels terrenys de naturalesa urbana (III). Càlcul de la base imposable. Supòsits especials de devolució.   
Tema 40. L'impost sobre l'increment del valor dels terrenys de naturalesa urbana (IV). Gestió. Obligacions dels subjectes passius i de les altres parts interessades. Obligacions dels notaris. L'autoliquidació i recursos.  
Cosa que es fa pública perquè se'n prenga coneixement.  
Benifaió, 26 d'octubre de 2006.. Amparo Arcís Martínez.